यूएईद्वारा नेपाल पराजित [अपडेट]
यूएईले पहिलो एकदिवसीय अन्तर्राष्ट्रिय क्रिकेटमा नेपाललाई ३ विकेटले पराजित गरेको छ । दुबईस्थित आईसीसी एकेडेमी ओभलमा यूएईले टस जितेपछि आएको नेपालले फितलो ब्याटिङ गर्‍यो । नेपाल ३३.५ ओभरमा १ सय १३ रनमै अलआउट भयो । 
काठमाडौँ — यूएईले पहिलो एकदिवसीय अन्तर्राष्ट्रिय क्रिकेटमा नेपाललाई ३ विकेटले पराजित गरेको छ । दुबईस्थित आईसीसी एकेडेमी ओभलमा यूएईले टस जितेपछि आएको नेपालले फितलो ब्याटिङ गर्‍यो । नेपाल ३३.५ ओभरमा १ सय १३ रनमै अलआउट भयो । नेपालबाट सोमपाल कामीले ३०, आरिफ शेखले २५, कप्तान पारस खड्काले २० र सन्दीप लामिछानेले १६ रन बनाए । ओपनर ज्ञानेन्द्र मल्ललाई पहिलो ओभरमा शून्यमा गुमाएपछि नेपाली इनिङ्स सम्हालिन गाह्रो भएको थियो । यूएईका कप्तान मोहम्मद नाभिद र अमिर हायतले ३–३ विकेट लिए । नियमीत कप्तान रोहन मुस्ताफा निलम्बनमा रहेको अवस्थामा युएईको नेतृत्व गरिरहेका नाभिदले ९ ओभरमा २ मेडन राख्दै ३१ रन खर्चे । हायतले ७.५ ओभरमा २ मेडन राख्दै १९ रन खर्चे । इमरान हैदरले २ विकेट लिए । यूएईले ३२.१ ओभरमा लक्ष्य १ सय १६ रन बनाउदै लक्ष्य पूरा गर्‍यो । घुलाम सब्बरले ३० रन बनाए । नेपालले युएईलाई २० औं ओभरमा ७३–७ को स्थितिमा पुर्‍याएको थियो । तर हायतले २४ र हैदरले १८ रनको अविजित इनिङ्स खेल्दै युएईलाई विजयी बनाए । सन्दीप लामिछानेको बलमा विजयी छक्का प्रहार गरेका हायतले ४२ बलको इनिङ्समा १ चौका पनि प्रहार गरे ।नेपालबाट सन्दीपसहित पारस, करण केसीले २–२ र सोमपालले १ विकेट लिए । तीन खेलको शृंखलाको दोस्रो खेल शनिबार हुनेछ ।.....नेपाल र युनाइटेड अरब इमिरेट्स(यूएई) बीचको पहिलो एकदिवसीय खेलमा कमजोर प्रदर्शन गरेको छ । नेपालले यूएईलाई ११४ रनको लक्ष्य दिएको छ । शुक्रबार टस हारेर ब्याटिङको निम्तो पाएको नेपालले ३३.५ ओभरमा सबै विकेट गुमाउँदै ११३ रन बनायो । नेपाली समयअनुसार बिहान ११: १५ बजे आईसीसी एकेडेमी ओभल ग्राउण्ड दुबईमा भइरहेको खेलमा नेपालले पहिलो ओभरमै ओपनर ज्ञानेन्द्र मल्लाई शून्य रनमा गुमाउन पुगेको थियो ।नेपालको ब्याटिङ आज पनि फितलो देखियो । ४ जना खेलाडी बाहेक अन्य ब्याट्सम्यानले दोहोरो अंकको रन बटुल्न सकेनन् । नेपालको तर्फबाट सोमपाल कामीले सर्वाधिक ३० रन बनाए । ओपनर विनोद भण्डारी ५, कप्तान पारस खड्का २०, पवन सर्राफ ४, करण केसी ३, आरिफ शेख २५, सन्दीप लामिछाने १५ रनमा आउट भए । दीपेन्द्रसिंह ऐरी शून्यमा रन आउट हुन पुगे भने बसन्त रेग्मीले ४ बल खेली कुनै रन बटुल्न सकेनन् । उनी इमरान हैदकरो बलमा अस्फाक अहमदको हातबाट क्याच भए । ललितनारायण राजवंशीले अविजित रहँदै २ रन बटुले । नेपाललाई सस्तैमा समेट्ने क्रममा यूएईको कप्तानी सम्हालिरहेका मोहम्द नाविदले ९ ओभरमा २ ओभर मेडन राख्दै ३ विकेट लिए । उनले ३१ रन मात्रै खर्चिए । यस्तै अमिर हायतले ७.५ ओभरमा २ ओभर मेडन राख्दै ३ विकेट लिए। उनले १९ रन मात्रै खर्चिए ।इमरान हैदरले २ विकेट लिए । क्वादिर अहमिदले १ विकेट लिए ।नेपालले यूएईसँग तीन एकदिवसीयपछि ३ ट्वान्टी–२० शृंखला खेल्नेछ । थप अपडेट